
kėdainių rajono savivaldybėS TARYBA

SPRENDIMAS

DĖL PRITARIMO PROJEKTUI „PRIVAČIŲ NAMŲ PRISIJUNGIMAS PRIE NUOTEKŲ SURINKIMO INFRASTRUKTŪROS KĖDAINIŲ MIESTO AGLOMERACIJOJE“
2017 m. lapkričio 24 d. Nr. TS-200
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 28 ir 30 punktais, 16 straipsnio 4 dalimi, Aplinkos apsaugos rėmimo programos lėšų naudojimo tvarkos aprašo, patvirtinto Lietuvos Respublikos aplinkos ministro 2004 m. gegužės 19 d. įsakymu Nr. D1-276 „Dėl Aplinkos apsaugos rėmimo programos lėšų naudojimo tvarkos aprašo patvirtinimo“, 29 punktu ir atsižvelgdama į Lietuvos Respublikos aplinkos ministerijos 2017 m. rugsėjo 21 d. raštą Nr. (9-1)-D8-6426 „Dėl paraiškų teikimo aplinkos apsaugos rėmimo programos lėšoms gauti“, Kėdainių rajono savivaldybės taryba n u s p r e n d ž i a:
1. Pritarti projekto „Privačių namų prisijungimas prie nuotekų surinkimo infrastruktūros Kėdainių miesto aglomeracijoje“ teikimui gauti dotaciją iš Aplinkos apsaugos rėmimo programos.
2. Skirti iš Kėdainių rajono savivaldybės biudžeto ne mažiau kaip 30 procentų įgyvendinamo projekto išlaidų.
3. Apmokėti iš Kėdainių rajono savivaldybės biudžeto netinkamas finansuoti, tačiau projektui įgyvendinti būtinas išlaidas, kurių nepadengia projektui skirtas finansavimas.
Savivaldybės meras

